A FIDE Grand Prix 2014–15 egy kiemelt erősségű sakkversenysorozat a Nemzetközi Sakkszövetség (FIDE) szervezésében, amely négy versenyből állt. A versenysorozat a 2016-os sakkvilágbajnokság kvalifikációs versenysorozatának egyik eleme, amelyről az első két helyezett szerezhetett kvalifikációt a világbajnokjelöltek versenyére. Ez utóbbi verseny győztese mérkőzhet meg a regnáló világbajnokkal a világbajnoki címért. A Grand Prix-győzelmet az olasz Fabiano Caruana szerezte meg az amerikai Nakamura Hikaru előtt.